JayJayThrowThrow/commonwealth-wiki-mix huggingface dataset:
তজুমদ্দিন উপজেলা

তজুমদ্দিন উপজেলা বাংলাদেশের ভোলা জেলার একটি প্রশাসনিক এলাকা।
অবস্থান ও আয়তন

এই উপজেলার উত্তরে দৌলতখান উপজেলা, দক্ষিণে মেঘনা নদী, লালমোহন উপজেলা ও মনপুরা উপজেলা, পূর্বে মেঘনা নদী ও নোয়াখালী জেলার হাতিয়া উপজেলা, পশ্চিমে বোরহানউদ্দিন উপজেলা। এর আয়তন ৫১২.৯২ বর্গ কি.মি.।
প্রশাসনিক এলাকাসমূহ

তজুমদ্দিন উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তজুমদ্দিন থানার আওতাধীন।

;ইউনিয়নসমূহ:
* ১নং বড় মলংচড়া
* ২নং সোনাপুর
* ৩নং চাঁদপুর
* ৪নং চাঁচড়া
* ৫নং শম্ভুপুর
ইতিহাস

নোয়াখালীর জনৈক জমিদার এর প্রভাবশালী তজমুদ্দিন ভূঁইয়া এর নামানুসারে তজমুদ্দিন উপজেলার নামকরণ করা হয়। এ উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরও কমে যায়। ১৯৮৩ সালের ১৪ ই মার্চ তারিখে ভোলা জেলার দ্বিতীয় উপজেলা হিসেবে স্বীকৃতি পায়।
জনসংখ্যার উপাত্ত

২০১১ সালের আদমশুমারি অনুযায়ী তজুমদ্দিন উপজেলার মোট জনসংখ্যা ১,২৬,৯৪০ জন। এর মধ্যে পুরুষ ৬৫,১৩৯ জন এবং মহিলা ৬১,৮০১ জন। মোট পরিবার ২৮,৭৩৪টি।
শিক্ষা

২০১১ সালের আদমশুমারি অনুযায়ী তজুমদ্দিন উপজেলার সাক্ষরতার হার ৪২.৯%। এখানে ৩টি কলেজ, ৭টি মাধ্যমিক বিদ্যালয়, ১০৪টি প্রাথমিক বিদ্যালয়, ২টি কিন্ডারগার্টেন এবং ৭৭টি মাদ্রাসা আছে।
কৃষি
অর্থনীতি
বিবিধ

এছাড়াও এখানে আছে—
* মসজিদ - ১৫৬টি,
* মন্দির - ৩০টি,
* মঠ - ৫টি,
* লাইব্রেরী - ১টি,
* ক্লাব - ১০টি,
* সিনেমা হল - ২টি,
* খেলার মাঠ - ৭টি,
* এতিমখানা - ৯টি,
* ঘূর্ণিঝড় আশ্রয় কেন্দ্র - ১টি,
* সমবায় সমিতি - ৩০১টি,
* মহিলা সংগঠন - ৬২ টি।
তথ্যসূত্র
বহিঃসংযোগ

*
* জাতীয় তথ্য বাতায়নে তজমুদ্দিন উপজেলা।


বিষয়শ্রেণী:ভোলা জেলার উপজেলা
বিষয়শ্রেণী:তজুমদ্দিন উপজেলা
নাজিরপুর উপজেলা

নাজিরপুর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।
অবস্থান

উত্তরে গোপালগঞ্জ জেলার টুঙ্গিপাড়া উপজেলা, দক্ষিণে পিরোজপুর সদর উপজেলা ও বাগেরহাট জেলার কচুয়া উপজেলা, পূর্বে নেছারাবাদ উপজেলা ও বরিশাল জেলার বানারীপাড়া উপজেলা, পশ্চিমে বাগেরহাট জেলার কচুয়া উপজেলা ও চিতলমারী উপজেলা।
প্রশাসনিক এলাকাসমূহ

নাজিরপুর উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাজিরপুর থানার আওতাধীন।

;ইউনিয়নসমূহ:
* ১নং মাটিভাঙ্গা
* ২নং মালিখালী
* ৩নং দেউলবাড়ী দোবড়া
* ৪নং দীর্ঘা
* ৫নং শাখারীকাঠী
* ৬নং নাজিরপুর সদর
* ৭নং সেখমাটিয়া
* ৮নং শ্রীরামকাঠী
* ৯নং কলারদোয়ানিয়া
বিবিধ

* মসজিদ: ৩৬৫ টি
* মন্দির: ২০২ টি
* নদ-নদী : ৫ টি
* হাট-বাজার: ৩২ টি
* ব্যাংকশাখা: ৬ টি
* পোষ্ট অফিস/সাব পোষ্ট অফিস: ২১ টি
* টেলিফোন এক্সচেঞ্জ: ০১ টি
* কমিউনিট ক্লিনিকঃ ৩৫ টি
ইতিহাস

নাজিরপুর উপজেলা পিরোজপুর জেলার তৃতীয় বৃহত্তম উপজেলা।১৯৮৩ সালে নাজিরপুর উপজেলা সৃষ্টি হয়। ববর্মানে ভাসমান কৃষিকাজ করে আন্তর্জাতিক খ্যাতি অর্জন করেছে এ এলাকার কৃষকগোষ্ঠী। মোঘল সম্রাট জাহাঙ্গীরেরর শাসনামলে দক্ষিণ বাংলার সেলিমাবাদ পরগনা সৃষ্টি হয়েছে। বর্ধিত রাজস্ব আদায়ের লক্ষ্যে সেলিমাবাদ পরগনার উত্তর পূর্বাংশের বিশাল বিস্তৃত এলাকা নিয়ে নাজিরপুর সৃষ্টি হয়েছে।মোঘল আমলে রাজকর্মচারীদের উপাধি ছিল উজির,নাজির,দেওয়ান,কোতোয়াল, নায়েব, ফৌজদার ইত্যাদি।সে সময় নাজির পদমর্যাদার জনশ্রুতিও আছে। নাজির পদের নাম অনুসারে এ পরগনার নাম নাজিরপুর হয়েছে বলে ধারণা করা হয়।
জনসংখ্যার উপাত্ত

২০১১ সালের আদমশুমারি অনুযায়ী নাজিরপুর উপজেলার মোট জনসংখ্যা ১,৮০,৪০৮ জন। এর মধ্যে পুরুষ ৮৯,৭১১ জন এবং মহিলা ৯০,৬৯৭ জন। মোট পরিবার ৪০,৫৬১টি।
শিক্ষা

২০১১ সালের আদমশুমারি অনুযায়ী নাজিরপুর উপজেলার সাক্ষরতার হার ৫৯.৩%।

প্রাথমিক বিদ্যালয় ১৭৩ টি, নিম্ন মাধ্যমিক বিদ্যালয় ১০, টি, মাধ্যমিক বিদ্যালয় ৪৩ টি, মাদ্রাসা ১২ টি, কলেজ ০৯ টি, কারিগরি কলেজ ০১ টি। উল্লেখযোগ্য শিক্ষাপ্রতিষ্ঠানের মধ্যে রয়েছে;

* দীঘিরজান মাধ্যমিক বিদ্যালয়।
* মালিখালী মাধ্যমিক বিদ্যালয়।
*সিরাজুল হক সরকারি উচ্চ বিদ্যালয়।
* শ্রীরামকাঠি ইউ. জে. কে. মাধ্যমিক বিদ্যালয়।
* নাজিরপুর কলেজ।
*গাওখালী স্কুল এন্ড কলেজ
*মাটিভাঙ্গা ডিগ্রি কলেজ।
*বঙ্গমাতা কলেজ।
* ইউনিয়ন একাডেমি মাধ্যমিক বিদ্যালয়।
অর্থনীতি

তরমুজ

নাজিরপুর উপজেলার বৈঠাকাটা বাজার সংলগ্ন বেলুয়া নদীতে সপ্তাহের শনিবার ও মঙ্গলবার বসে ভাসমান হাট। এখানে প্রায় ৬৬ বছর ধরে ভাসমান তরমুজের হাট বসে। মার্চ থেকে এপ্রিল পর্যন্ত প্রতি হাটে দেড় কোটি টাকার বেশি তরমুজ বিক্রি হয়।
উল্লেখযোগ্য ব্যক্তি

* মোস্তফা জামাল হায়দার, সাবেক মন্ত্রী।
* ক্ষিতীশ চন্দ্র মন্ডল, ত্রাণ ও পূনর্বাসন প্রতিমন্ত্রী।
* রেজাউল করিম, সাবেক মন্ত্রী, মৎস্য ও প্রাণী সম্পদ মন্ত্রণালয়।
আরও দেখুন
তথ্যসূত্র
বহিঃসংযোগ

*



বিষয়শ্রেণী:পিরোজপুর জেলার উপজেলা
ঝালকাঠি সদর উপজেলা

ঝালকাঠি সদর বাংলাদেশের ঝালকাঠি জেলার অন্তর্গত একটি উপজেলা।
অবস্থান ও আয়তন

ঝালকাঠী সদর উপজেলার উত্তরে বরিশাল জেলার উজিরপুর উপজেলা, দক্ষিণে নলছিটি উপজেলা, পূর্বে বরিশাল সদর উপজেলা, পশ্চিমে রাজাপুর উপজেলা, কাঠালিয়া উপজেলা ও পিরোজপুর জেলার পিরোজপুর সদর উপজেলা।
ইতিহাস

নামকরণ

অতীতে জেলের জালে কাঠি ব্যবহৃত হতো।জালের কাঠি থেকে ঝালকাঠি শব্দের বিবর্তনের মাধ্যমে আগমন দেখা যায়।
মুক্তিযুদ্ধে ঝালকাঠি সদর
ভৌগোলিক উপাত্ত

ভূপ্রকৃতি
মৃত্তিকা
নদ-নদী

*সুগন্ধা
*বিষখালি
সাংস্কৃতিক বৈশিষ্ঠ্য

ভাষা
উৎসব

*নবান্ন
খেলাধুলা

*হাডুডু
*নৌকা বাইচ
প্রশাসনিক এলাকাসমূহ

ঝালকাঠি সদর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ঝালকাঠি সদর থানার আওতাধীন।

;পৌরসভা:
* ঝালকাঠি

;ইউনিয়নসমূহ:
* ১নং গাভা রামচন্দ্রপুর
* ২নং বিনয়কাঠী
* ৩নং নবগ্রাম
* ৪নং কেওড়া
* ৫নং কীর্তিপাশা
* ৬নং বাসণ্ডা
* ৭নং পোনাবালিয়া
* ৮নং গাবখান ধানসিঁড়ি
* ৯নং শেখেরহাট
* ১০নং নথুল্লাবাদ
জনসংখ্যার উপাত্ত

২০১১ সালের আদমশুমারি অনুযায়ী ঝালকাঠি সদর উপজেলার মোট জনসংখ্যা ২,১৬,৩৪৮ জন। এর মধ্যে পুরুষ ১,০৫,৪৬৮ জন এবং মহিলা ১,১০,৮৮০ জন। মোট পরিবার ৫০,৩১৫টি।
শিক্ষা

২০১১ সালের আদমশুমারি অনুযায়ী ঝালকাঠি সদর উপজেলার সাক্ষরতার হার ৬৮.৮%।
স্বাস্থ্য
কৃষি
অর্থনীতি

;শিল্প-প্রতিষ্ঠান
যোগাযোগ ব্যবস্থা

;সড়কপথ
;রেলপথ
;নৌপথ
উল্লেখযোগ্য ব্যক্তি

*হযরত কায়েদ ছাহেব হুজুর রহ.(১৯১১-২০০৮) ধর্মীয় ব্যক্তিত্ব
* আমির হোসেন আমু (জন্ম: ১ জানুয়ারি ১৯৪০) - রাজনীতিবিদ।
*অনুপম রাজ(২০০২-বর্তমান) শিক্ষাবিদ
দর্শনীয় স্থান ও স্থাপনা

* নেছারাবাদ কমপ্লেক্স ট্রাস্ট,ঝালকাঠি
* কীর্ত্তিপাশা জমিদার বাড়ি
*ভীমরুলি পেয়ারা বাগান
বিবিধ
আরও দেখুন

* ঝালকাঠি জেলা;
* বরিশাল বিভাগ;
* বাংলাদেশের উপজেলাসমূহ।
তথ্যসূত্র
বহিঃসংযোগ

*
* ঝালকাঠি সদর উপজেলা - জাতীয় তথ্য বাতায়ন।


বিষয়শ্রেণী:ঝালকাঠি সদর উপজেলা
বিষয়শ্রেণী:ঝালকাঠি জেলার উপজেলা
চাঁদপুর সদর উপজেলা

চাঁদপুর সদর চট্টগ্রাম বিভাগের চাঁদপুর জেলার অন্তর্গত একটি উপজেলা।
অবস্থান ও আয়তন

চাঁদপুর সদর উপজেলার আয়তন ৩০৮.৭৮ বর্গ কিলোমিটার (৭৬,৩০০ একর)। এটি আয়তনের দিক থেকে চাঁদপুর জেলার সবচেয়ে বড় উপজেলা। এ উপজেলার উত্তরে মতলব উত্তর উপজেলা ও মতলব দক্ষিণ উপজেলা, দক্ষিণে হাইমচর উপজেলা ও ফরিদগঞ্জ উপজেলা, পূর্বে হাজীগঞ্জ উপজেলা ও ফরিদগঞ্জ উপজেলা, পশ্চিমে মেঘনা নদী ও শরীয়তপুর জেলার ভেদরগঞ্জ উপজেলা।
প্রতিষ্ঠাকাল

১৮৭৮ সালে ত্রিপুরা জেলা (পরবর্তীতে যা কুমিল্লা নামে পরিচিত) যে তিনটি মহকুমা নিয়ে গঠিত হয়, তার মধ্যে চাঁদপুর অন্যতম। ১৯৮৪ সালের ১৫ ফেব্রুয়ারি চাঁদপুর জেলায় উন্নীত হয়। যা এখনো বৃহত্তর কুমিল্লা অঞ্চলেরই অংশ। সারাদেশের দূরবর্তী জেলার মানুষ বৃহত্তর কুমিল্লার অংশ হিসেবেই চিনে চাঁদপুরকে।
প্রশাসনিক এলাকা

চাঁদপুর সদর উপজেলায় বর্তমানে ১টি পৌরসভা ও ১৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চাঁদপুর সদর উপজেলার আওতাধীন।

;পৌরসভা:
* চাঁদপুর

;ইউনিয়নসমূহ:
* ১নং বিষ্ণুপুর
* ২নং আশিকাটি
* ৩নং কল্যাণপুর
* ৪নং শাহ মাহমুদপুর
* ৫নং রামপুর
* ৬নং মৈশাদী
* ৭নং তরপুরচণ্ডী
* ৮নং বাগাদী
* ৯নং বালিয়া
* ১০নং লক্ষ্মীপুর মডেল
* ১১নং ইব্রাহিমপুর
* ১২নং চান্দ্রা
* ১৩নং হানারচর
* ১৪নং রাজরাজেশ্বর।
জনসংখ্যার উপাত্ত

২০২২ সালের আদমশুমারি অনুযায়ী চাঁদপুর সদর উপজেলার মোট জনসংখ্যা ৬,১৭,৫৬০ জন। এর মধ্যে পুরুষ ৩,১২,৯৫৯ জন এবং মহিলা ৩,০৫,৯৬০ জন। মোট পরিবার ১,১৮,১০৯টি। এর মধ্যে মুসলমান ৯২.৯১%, হিন্দু ৬.৮৭%, খ্রীষ্টান ০.০৭%, বৌদ্ধ ০.০৩% ও অন্যান্য ০.১২%।
শিক্ষা ব্যবস্থা

২০২২ সালের আদমশুমারি অনুযায়ী চাঁদপুর সদর উপজেলার সাক্ষরতার হার ৮০%।
শিক্ষা প্রতিষ্ঠান

*দ্বারকানাথ ডি.এন হাই স্কুল
* চাঁদপুর মেডিকেল কলেজ
* চাঁদপুর বিজ্ঞান ও প্রযুক্তি বিশ্ববিদ্যালয়
*চাঁদপুর সরকারি কলেজ
*চাঁদপুর সরকারি মহিলা কলেজ
*পুরাণ বাজার ডিগ্রী কলেজ
*আল আমিন একাডেমী
* হাসান আলী সরকারি উচ্চ বিদ্যালয়
* মাতৃপীঠ বালিকা সরকারি উচ্চ বিদ্যালয়
* চান্দ্রা বাজার ইয়াকুব আলী স্বারক উচ্চ বিদ্যালয়
* চাঁদপুর সরকারি কারিগরি হাই স্কুল
* ছোটসুন্দর এ. আলী উচ্চ বিদ্যালয়
* মহামায়া হানাফিয়া উচ্চ বিদ্যালয়
* চাঁদপুর নুরিয়া পাইলট উচ্চ বিদ্যালয়
* ফরক্কাবাদ উচ্চ বিদ্যালয়
* ফরক্কাবাদ ডিগ্রী কলেজ
* জামিয়া কুরআনিয়া মমিন বাড়ি মাদরাসা
* জামিয়া কুরআনিয়া কারিমিয়া মাদরাসা।

#জানুর রহমান চৌধুরী, রাজনীতিবিদ।
#এম এ ওয়াদুদ পাটওয়ারী, ভাষা সৈনিক ও রাজনীতিবিদ।
#ডা. দীপু মনি, সমাজকল্যাণমন্ত্রী, সাবেক শিক্ষামন্ত্রী, সাবেক পররাষ্ট্র মন্ত্রী ও রাজনীতিবিদ।
#কবির বকুল, গীতিকার ও সাংবাদিক।
#রাশেদা বেগম হীরা, সাবেক সংসদ সদস্য, নারী নেত্রী ও রাজনীতিবিদ।
#শাইখ সিরাজ বিশিষ্ট কৃষিবিদ পরিচালক কৃষি মাটি ও মানুষ চ্যানেল আই।
#মহিউদ্দীন খান আলমগীর
#বোরহানউদ্দিন খান জাহাঙ্গীর লেখক ও শিক্ষাবিদ
#রফিকুল ইসলাম রনি রাজনীতিবিদ ও সাবেক সাংসদ।
#অরুন নন্দী সাঁতারু।
#এম এ ওয়াহেদ (চিকিৎসক) কোড়ালিয়া স্বাধীনতা যুদ্ধে তিনি আহত সৈনিক দের সেবাদান ও তৎকালীন ভারপ্রাপ্ত রিলিফ কমিটির চেয়ারম্যান।
প্রাচীন নিদর্শন

* বড় স্টেশন মোলহেড
* রনগোয়াল সৈকত, (পুরানবাজার, চাঁদপুর সদর)
* চৌধুরী বাড়ি
* বেগম মসজিদ
* পুরানবাজার বড় মসজিদ
* অঙ্গীকার
* বাখরপুর মসজিদ
* দ্বারকানাথ ( ডি.এন.) হাই স্কুল
* শপথ চত্বর
* গোপালের আখড়া
*ইলিশ চত্বর
* ফাইভ স্টার পার্ক
* পালের বাজার সেতু
* মেঘনার চর
* গুরুর চর
* গাছতলা ব্রীজ
* দোকানঘর, বাজার।
জনপ্রতিনিধি
তথ্যসূত্র
বহিঃসংযোগ

*


বিষয়শ্রেণী:চাঁদপুর জেলার উপজেলা
বিষয়শ্রেণী:চাঁদপুর সদর উপজেলা
হাইমচর উপজেলা

হাইমচর বাংলাদেশের চাঁদপুর জেলার অন্তর্গত একটি উপজেলা।
অবস্থান ও আয়তন

হাইমচর উপজেলার আয়তন ১৭৪.৪৯ বর্গ কিলোমিটার (৪৩,১১৭ একর)। এ উপজেলার উত্তরে চাঁদপুর সদর উপজেলা ও শরীয়তপুর জেলার ভেদরগঞ্জ উপজেলা, দক্ষিণে মেঘনা নদী ও বরিশাল জেলার হিজলা উপজেলা, পূর্বে ফরিদগঞ্জ উপজেলা ও লক্ষ্মীপুর জেলার রায়পুর উপজেলা, পশ্চিমে শরীয়তপুর জেলার গোসাইরহাট উপজেলা।
প্রশাসনিক এলাকা

হাইমচর উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হাইমচর থানার আওতাধীন।

;ইউনিয়নসমূহ:
* ১নং গাজীপুর
* ২নং আলগী দুর্গাপুর উত্তর
* ৩নং আলগী দুর্গাপুর দক্ষিণ
* ৪নং নীলকমল
* ৫নং হাইমচর
* ৬নং চর ভৈরবী।
ইতিহাস

জানা যায় হাইমচর ইউনিয়নের সাথে শরীয়তপুর জেলার গোসাইরহাট এবং বরিশালের মুলাদী থানার সীমান্ত নির্ধারণের জন্য জটিলতা সৃষ্টি হয়। এমতাবস্থায় হেম বাবু নামক একজন দক্ষ কালেক্টরেক্ট নিয়োগ করা হয় সঠিক ভাবে সীমানা নির্ধারণের জন্য তিনি দক্ষতার সাথে তিনটি জেলার সীমানা নির্ধারণ করেন।অন্য একটি মত পাওয়া যায় যে, বিক্রমপুরের একজন জমিদারের অত্র এলাকায় একটি ছোট জমিদারী স্টেট ছিল। তার নামানুসারে হেম বাবুর চর হিসাবে অত্র এলাকার নাম হাইমচর হয়েছে।
জনসংখ্যার উপাত্ত

thumb|উপজেলা স্বাস্থ্য কমপ্লেক্স
২০২২ সালের আদমশুমারি অনুযায়ী এই উপজেলার মোট জনসংখ্যা ২,৫১,২৬৬ জন। এর মধ্যে পুরুষ ১,২৩,৬৫১ জন এবং মহিলা ১,২৭,৬১৪ জন। মোট পরিবার ৪৮,৯০৩টি।
শিক্ষা

২০১১ সালের আদমশুমারি অনুযায়ী হাইমচর উপজেলার সাক্ষরতার হার ৪৮.১%।
অর্থনীতি

হাইমচর উপজেলা এক সময় জেলা বৃহৎ ব্যবসা-বাণিজ্যের কেন্দ্র ছিল। যেহেতু ইহা নদীর তীরে অবস্থিত সেহেতু বিভিন্ন কৃষি পণ্যের জমজমাট বাজার বসত এখানে। প্রমত্ত মেঘনা ভাঙ্গনে হাইমচর সেই ঐতিহ্য হারিয়েছে।
হাটবাজার
নদ-নদী

হাইমচর উপজেলার উল্লেখযোগ্য নদী পদ্মা, মেঘনা। হাইমচর উপজেলা টি পদ্মা-মেঘনার মিলন স্থলে অবস্থিত। নদীর তীরে পানি উন্নয়ন বোর্ড কর্তৃক বাধ নির্মাণ করা হয়েছে। নদীর পানি দ্বারা কৃষিকাজ করা হয়। অধিকন্তু এই নদীতে অনেক মাছ পাওয়া যায়। নদীতে মাছ ধরে এ উপজেলার অধিকাংশ মানুষ জীবিকা নির্বাহ করে থাকে। পদ্মা-মেঘনা নদী এ জনপদের মানুষের দুঃখের মূল কারণ। ক্রমশই নদী গর্ভে বিলিন হয়ে যাচ্ছে এখানকার ঘর-বাড়ি। ঘর-বাড়ি হারিয়ে এখানকার মানুষ অসহায় হয়ে পড়ছে।
জনপ্রতিনিধি
আরও দেখুন
তথ্যসূত্র
বহিঃসংযোগ

*


বিষয়শ্রেণী:হাইমচর উপজেলা
বিষয়শ্রেণী:চাঁদপুর জেলার উপজেলা
তারা মসজিদ

থাম্ব|তারা মসজিদ, আরমানিটোলা, [[ঢাকা]]

তারা মসজিদ পুরান ঢাকার আরমানিটোলায় আবুল খয়রাত সড়কে অবস্থিত। সাদা মার্বেলের গম্বুজের ওপর নীলরঙা তারায় খচিত এ মসজিদ নির্মিত হয় আঠারো শতকের প্রথম দিকে। মসজিদের গায়ে এর নির্মাণ-তারিখ খোদাই করা ছিল না। জানা যায়, আঠারো শতকে ঢাকার 'মহল্লা আলে আবু সাঈয়ীদ'-এ (পরে যার নাম আরমানিটোলা হয়) আসেন জমিদার মির্জা গোলাম পীর (মির্জা আহমদ জান)। ঢাকার ধণাঢ্য ব্যক্তি মীর আবু সাঈয়ীদের নাতি ছিলেন তিনি। মির্জা মসজিদ নির্মাণ করেন। ‌মির্জা সাহেবের মসজিদ হিসেবে এটি তখন বেশ পরিচিতি পায়। ১৮৬০ সালে মারা যান মির্জা গোলাম পীর। পরে, ১৯২৬ সালে, ঢাকার তৎকালীন স্থানীয় ব্যবসায়ী, আলী জান বেপারী মসজিদটির সংস্কার করেন। সে সময় জাপানের রঙিন চিনি-টিকরি পদার্থ ব্যবহৃত হয় মসজিদটির মোজাইক কারুকাজে।

মোঘল স্থাপত্য শৈলীর প্রভাব রয়েছে এ মসজিদে। ঢাকার কসাইটুলীর মসজিদেও এ ধরনের বৈশিষ্ট্য লক্ষ্য করা যায়। উল্লেখ্য, দিল্লি, আগ্রা ও লাহোরের সতের শতকে নির্মিত স্থাপত্যকর্মের ছাপ পড়ে মোঘল স্থাপত্য শৈলীতে।

ডান|থাম্ব|তারা মসজিদ বারান্দা
মির্জা গোলামের সময় মসজিদটি ছিল তিন গম্বুজঅলা, দৈর্ঘ্যে ৩৩ ফুট (১০.০৬ মিটার) আর প্রস্থে ১২ ফুট (৪.০৪ মিটার)। আলী জানের সংস্কারের সময়, ১৯২৬ সালে, মসজিদের পূর্ব দিকে একটি বারান্দা বাড়ানো হয়। ১৯৮৭ সালে তিন গম্বুজ থেকে পাঁচ গম্বুজ করা হয়। পুরনো একটি মেহরাব ভেঙে দুটো গম্বুজ আর তিনটি নতুন মেহরাব বানানো হয়।

মসজিদের বতর্মান দৈর্ঘ্য ৭০ ফুট (২১.৩৪ মিটার), প্রস্থ ২৬ ফুট (৭.৯৮ মিটার)।
আরও দেখুন

* বাংলাদেশের মসজিদের তালিকা
* ঢাকা বিভাগের মসজিদের তালিকা
বহিঃসংযোগ

* তারা মসজিদ, বাংলাপিডিয়া
* মির্জা গোলাম পীরের মসজিদ, আর্কনেট ডিজিটাল লাইব্রেরি
* স্টার হেরিটেজ, ডেইলি স্টার পত্রিকা, ২৫ জুলাই ২০০৪


বিষয়শ্রেণী:ঢাকা জেলার মসজিদ
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:পুরান ঢাকা
কর্ভাস

কর্ভাস () কর্ভিডি গোত্রের অন্তর্গত একজাতীয় পাখি। উষ্ণমন্ডলীয় সব মহাদেশ (দক্ষিণ আমেরিকা ব্যতীত) এবং বেশ কিছু দ্বীপ অঞ্চলে কাকের বিস্তার রয়েছে। কর্ভাস গণের মধ্যে প্রায় ৪০টি বিভিন্ন প্রজাতির কাক দেখা যায়। কর্ভিডি গোত্রের প্রায় এক-তৃতীয়াংশই বিভিন্ন প্রজাতির কাকে পূর্ণ। অধিকাংশ কাকের দেহবর্ণ কালো রঙের। কাকের উদ্ভব ঘটেছে মধ্য এশিয়ায়। সেখান থেকে এটি উত্তর আমেরিকা, আফ্রিকা, ইউরোপ এবং অস্ট্রেলিয়া মহাদেশে ছড়িয়ে পড়ে। বাংলায় কাক বলতে সাধারণত পাতিকাককে বোঝায়।

কাককে পক্ষীজগতের সর্বাপেক্ষা চালাক পাখি বলে মনে করা হয়। শুধু তাই নয়, প্রাণীজগতের অন্যতম চালাক প্রাণী হিসেবে এদের গণ্য করা হয়। আধুনিক গবেষণায় দেখা গিয়েছে, কাক যে কেবল যন্ত্রপাতি ব্যবহার করতে পারে তাই নয়, যন্ত্রপাতি নির্মাণেও এরা পারদর্শী।
চিত্রশালা


Corbeau branche Kyo.jpg
Flying Crow.jpg
CrowWastebag.jpg
Raven scavenging on a dead shark.jpg
The-Twa-Corbies.jpg
Corvus corax (FWS).jpg

তথ্যসূত্র

বিষয়শ্রেণী:কর্ভিডি
বিষয়শ্রেণী:বাংলাদেশের পাখি
বিষয়শ্রেণী:কথাবলা পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:কর্ভাস
বিষয়শ্রেণী:পাখির গণ
মেনকাউরে

মেনকাউরে প্রাচীন মিশরের রাজা। গিজার তৃতীয় এবং ক্ষুদ্রতম পিরামিডটি তাঁর পিরামিড।
তথ্যসূত্র
বহিঃসংযোগ

*Menkaure and His Queen by Dr. Christopher L.C.E. Witcombe.
*View photos, videos, current status and other information on the pyramid of Menkaure at Talking Pyramids


বিষয়শ্রেণী:মেনকাউরে
বিষয়শ্রেণী:খ্রিস্টপূর্ব ৩য় সহস্রাব্দে জন্ম
বিষয়শ্রেণী:খ্রিস্টপূর্ব ৩য় সহস্রাব্দে মৃত্যু
বিষয়শ্রেণী:মিশরের চতুর্থ রাজবংশের ফারাও
বিষয়শ্রেণী:খ্রিস্টপূর্ব ২৬শ শতাব্দীর ফারাও
বিষয়শ্রেণী:খাফরে
খুফু

right|thumb|220px|খুফুর স্মরণে নির্মিত গিজার গ্রেট পিরামিড ও তাঁর পার্শ্ববর্তী স্ফিংক্স এর মূর্তি
খুফু (; মানথেও অনুসারে, Σοῦφις, সুফিস) ছিলেন প্রাচীন মিশরের পুরাতন রাজত্ব সময়কালীন এক ফারাও। তিনি ২৫৮৯ থেকে ২৫৬৬ খ্রিস্টপূর্ব পর্যন্ত রাজত্ব করেন। চতুর্থ রাজবংশের তিনি ছিলেন দ্বিতীয় ফারাও। সাধারণভাবে তাকে গিজার পিরামিডের নির্মাতা হিসেবে মনে করা হয়ে থাকে। এই বিশাল পিরামিডটিকে প্রাচীন বিশ্বের সপ্তাশ্চর্যের একটি বলে ধরা হয়ে থাকে।
তথ্যসূত্র
বহিঃসংযোগ

* - Archaeowiki.org
* The Jean-Pierre Houdin's Theory in Real-Time 3D
* Bust of Prince Ankhhaf, Museum of Fine Arts, Boston, accessed April 8, 2005
* Westcar Papyrus, accessed April 8, 2006.
* King Cheops
* Computer graphic of the great pyramid of khufu


বিষয়শ্রেণী:মিশরের ইতিহাস
বিষয়শ্রেণী:২৫৬৬ খ্রিস্টপূর্ব-এ মৃত্যু
বিষয়শ্রেণী:মিশরের চতুর্থ রাজবংশের ফারাও
বিষয়শ্রেণী:খ্রিস্টপূর্ব ২৬শ শতাব্দীর ফারাও
খাফরে

thumbnail|200px|right|খাফরে পিরামিড

খাফরে () প্রাচীন মিশরের চতুর্থ রাজবংশের ফারাও। তার রাজধানী ছিল মেমফিস। অনেকের মতে তিনি খুফুর ভাই এবং উত্তরসূরী ছিলেন। কিন্তু এটি আরও বেশি সাধারণভাবে গ্রহণ করা হয় যে, ডিজেদেফরে ছিল খুফুর উত্তরসূরী এবং খাফরে ছিল ডিজেদেফরে।
উৎস

* James H. Breasted, Ancient Records of Egypt Part I, §§ 192, (1906) on 'The Will of Nekure'.
তথ্যসূত্র
বহিঃসংযোগ

* Khefren (Khafre)
* Read more and view photos and video of the Pyramid of Khafre at Talking Pyramids


বিষয়শ্রেণী:খাফরে
বিষয়শ্রেণী:খ্রিস্টপূর্ব ৩য় সহস্রাব্দে জন্ম
বিষয়শ্রেণী:খ্রিস্টপূর্ব ৩য় সহস্রাব্দে মৃত্যু
বিষয়শ্রেণী:মিশরের চতুর্থ রাজবংশের ফারাও
বিষয়শ্রেণী:খ্রিস্টপূর্ব ২৬শ শতাব্দীর ফারাও
হায়েনা

right|thumbnail|আফ্রিকার হায়েনা
হায়েনা এক ধরনের বন্য মাংশাষী প্রাণী। এশিয়া এবং আফ্রিকা মহাদেশে এদের দেখা যায়। স্তন্যপায়ী শ্রেণীর শ্বাপদ বর্গের (order Carnivora) হায়েনার পরিবার 'হায়েনিডে-র (Hyaenidae) সদস্যরা দেখতে ক্যানিডে অর্থাৎ কুকুর পরিবারের সদস্যদের (কুকুর, শেয়াল, নেকড়ে) মত হলেও আসলে হল বেজী, নেউল ইত্যাদি সমন্বিত নকুল পরিবারের (হার্পেস্টিডে) নিকটতর।

হায়েনাদের মাতৃতান্ত্রিক সমাজ। এক একটা দলে প্রায় ৮০ জন করে হায়েনা থাকে একজন মাদি হায়েনার নেতৃত্বে। শিকারের পরে একসাথে সবাই জড়ো হলে সবাই সবাইকে অভিনন্দন জানায়। দরকারে এরা শিকার করে, মৃত পশুপাখিকে খাদ্য হিসেবে গ্ৰহণ করে, কখনও বা স্বগোত্র ভোজী। এরা অন্যান্য শীর্ষ শিকারিদের‌ও ভয় পায় না, বরঞ্চ তাদের শিকার করা খাবারে ভাগ বসাতে এরা তৈরী।

left|thumbnail|200px|ডোরাকাটা হাওয়েনার আবাসস্থল সবুজ রঙে চিহ্নিত


হায়েনারা 22 মিলিয়ন বছর আগে মিওসিন ইউরেশিয়ার জঙ্গলে উদ্ভূত হয়েছিল, যখন বেশিরভাগ প্রারম্ভিক ফেলিফর্ম প্রজাতি এখনও বৃহত্তরভাবে আর্বোরিয়াল ছিল। প্রথম পূর্বপুরুষের হায়েনারা সম্ভবত আধুনিক আফ্রিকান সিভেটের মতোই ছিল; বর্ণিত প্রাচীনতম হায়েনার প্রজাতিগুলির মধ্যে একটি, প্লিওভিভারপস, একটি লিথ, সিভেট-সদৃশ প্রাণী যেটি 20-22 মিলিয়ন বছর আগে ইউরেশিয়ায় বসবাস করত এবং মধ্যকর্ণ এবং দাঁতের গঠন দ্বারা হায়েনিড হিসাবে শনাক্ত করা যায়। প্লিওভিভারপসের বংশের উন্নতি ঘটে এবং দীর্ঘ পা এবং আরও সূক্ষ্ম চোয়ালের বংশধরদের জন্ম দেয়, যা উত্তর আমেরিকার ক্যানিডদের দ্বারা নেওয়ার মতোই একটি দিক। হায়েনারা তখন দুটি স্বতন্ত্র প্রকারে বিভক্ত হয়ে পড়ে: হালকাভাবে তৈরি কুকুরের মতো হায়েনা এবং শক্ত হাড়-চূর্ণকারী হায়েনা। যদিও কুকুর-সদৃশ হায়েনারা 15 মিলিয়ন বছর আগে (একটি ট্যাক্সন উত্তর আমেরিকা উপনিবেশ করে), তারা ইউরেশিয়ায় ক্যানিডের আগমনের সাথে জলবায়ুর পরিবর্তনের পরে বিলুপ্ত হয়ে যায়। কুকুর-সদৃশ হায়েনা বংশের মধ্যে, শুধুমাত্র কীটনাশক আরডউল্ফ বেঁচে ছিল, যখন হাড়-চূর্ণকারী হায়েনা (বর্তমান দাগযুক্ত, বাদামী এবং ডোরাকাটা হায়েনা সহ) ইউরেশিয়া এবং আফ্রিকার অবিসংবাদিত শীর্ষ স্ক্যাভেঞ্জারে পরিণত হয়েছিল।
তথ্যসূত্র

বিষয়শ্রেণী:মাংশাষী পশু
বিষয়শ্রেণী:শ্বাপদ
বিষয়শ্রেণী:আফ্রিকার প্রাণিকুল
বিষয়শ্রেণী:আফ্রিকার স্তন্যপায়ী
বিষয়শ্রেণী:এশিয়ার প্রাণিকুল
বিষয়শ্রেণী:এশিয়ার স্তন্যপায়ী
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
আর্ডভার্ক

ডান|থাম্ব|আর্ডভার্কের চিত্র
ডান|থাম্ব|220px|আর্ডভার্কের আলোকচিত্র
আর্ডভার্ক (বৈজ্ঞানিক নাম: Orycteropus afer) নিম্ন সাহারা অঞ্চলে বসবাসকারী এক ধরনের পতঙ্গভুক স্তন্যপায়ী প্রাণী। এই প্রাণীটি Tubulidentata বর্গের অধীনে Orycteropus গণের অন্তর্ভুক্ত। এরা নিশাচর এবং গর্তে বসবাস করে।
দৈহিক গঠন

আর্ডাভর্কের গড় দৈর্ঘ্য ১.৮ মিটার। এদের দেহ খাটো এবং পাতলা লোমে আবৃত। এদের দেহের গঠন তাদের অভ্যাসের সাথে সঙ্গতি রেখে পরিবর্তিত হয়েছে। এদের পিঁপড়ে খাওয়ার অভ্যাস রয়েছে বিধায় বয়স্ক প্রাণীর কর্তন দাঁত এবং ছেদন দাঁত থাকে না। শুধুমাত্র ২০ টি পেষণ দাঁত থাকে। পেষণ দাঁতগুলোর ১০ টি নিচের চোয়ালে এবং ১০ টি উপরের চোয়ালে সন্নিবেশিত থাকে। এদের দাঁতে কোন মূল বা এনামেল নেই এবং এগুলো দেখতে নলাকৃতির। আর সারাজীবন ধরে এদের দাঁত আকারে বৃদ্ধি পেতে থাকে। এজন্যই এই বর্গের নাম হয়েছে Tubulidentata। আর্ডভার্কের সামনের পায়ের নখগুলো চ্যাপ্টা, খাটো এবং শক্তিশালী। এই নখগুলোর সাহায্যে এরা অতি দ্রুত গর্ত খুঁড়ে উইয়ের ঢিবির মধ্যে ঢুকে যেতে পারে। আর এদের মাথা লম্বা ও সরু। মাথার শীর্ষে নলের মত একটি তুণ্ড তথা snout থাকে। জিহ্বাটিও নলের মত লম্বাকৃতির। এটি মুখ থেকে বেরিয়ে ৪৫ সেন্টিমিটার পর্যন্ত প্রসারিত হতে পারে।
আঞ্চলিক ও অর্থনৈতিক গুরুত্ব

Orycteropus নামক এই গণে মোট কয়টি প্রজাতি আছে তা নিশ্চিত করে বলা যাবেনা। মূলত আফ্রিকায় এদের দেখতে পাওয়া যায়। আফ্রিকা মহাদেশের কোন কোন অঞ্চলের অধিবাসীরা আর্ডভার্ক শিকার করে খায়। এছাড়া আদের চামড়া বেশ পুরু হওয়ায় অর্থনৈতিকভাবে গুরুত্বপূর্ণ।
চিত্রশালা


চিত্র:Aardvark (Lincoln Park Zoo) (2).jpg
চিত্র:Aardvark (Lincoln Park Zoo).jpg
চিত্র:Aardvark (PSF).jpg
চিত্র:Aardvark area.png
চিত্র:Aardvark skeleton mount.JPG|একটি আর্ডভার্ক এবং তার কঙ্কাল
চিত্র:Aardvark skull.JPG|একটি আর্ডভার্কের মাথার খুলি

তথ্যসূত্র

* বাংলা একাডেমী বিজ্ঞান বিশ্বকোষ; প্রথম খণ্ড। নিবন্ধের নাম: Ardvark, সংকলক: সৈয়দ মোহাম্মদ হুমায়ুন কবির।
বহিঃসংযোগ

বিষয়শ্রেণী:স্তন্যপায়ী প্রাণী
বিষয়শ্রেণী:আফ্রিকার স্তন্যপায়ী
বিষয়শ্রেণী:১৭৬৬-এ বর্ণিত স্তন্যপায়ী
বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
তেহারি

তেহারি এক প্রকার খাবার বিশেষ। পোলাওর চাল ও মাংস এর প্রধান উপকরণ। বিরিয়ানি'র সাথে এর মূল পার্থক্য হলো এতে মাংসের টুকরা বেশ ছোট হয়। তেহারির বিভিন্ন সংস্করণ রয়েছে, এক ধরনের তেহারি রান্নায় গোল আলু ব্যবহার করা হয়। তেহারি বাংলাদেশ, পাকিস্তান এবং উত্তর ভারতে খুবই জনপ্রিয়।
জনপ্রিয়তা

তেহারি দ্বিতীয় বিশ্বযুদ্ধের সময় জনপ্রিয়তা পায়, এই সময় মাংসের দাম ব্যাপকভাবে বেড়ে গেলে বিরিয়ানিতে মাংসের বদলে আলু দেওয়ার ব্যবহার অধিকভাবে শুরু হয়। পাকিস্তানের মুহাজির পরিবারগুলো তেহারিকে একটি রাজকীয় ঐতিহ্যবাহী খাবার হিসেবে বিবেচনা করে। তেহারির বিভিন্ন বৈচিত্র্য রয়েছে, কিছু ক্ষেত্রে বিশেষ করে উৎসব বা দাওয়াতে পরিবেশনের সময় ভেড়া, গরু বা মুরগির মাংস যোগ করা হয়।
আরো দেখুন

* কাচ্চি বিরিয়ানি
* আখনী পোলাও
* হায়দ্রাবাদি বিরিয়ানি
তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:পাকিস্তানি চালের পদ
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:ভারতীয় চালের পদ
বোরহানি

বোরহানি মূলত টক দই দিয়ে তৈরী, হজমে সাহায্যকারী পানীয় বিশেষ। বোরহানি ঢাকা এবং চট্টগ্রামে সব বিয়ের আয়োজনে পরিবেশন করা হয়। তবে বিয়ে ছাড়াও বিভিন্ন সামাজিক অনুষ্ঠান ও রোযায় ইফতারিতে এটি পরিবেশন করা হয়। এটি সাধারণত বিরিয়ানি এবং পোলাওর মতো ভারী খাবারের পর হজমে সহায়তার জন্য পান করা হয়। এতে উপস্থিত প্রোবায়োটিক অণুজীব স্বাস্থ্যের জন্য বিশেষভাবে উপকারী বলে মনে করা হয়।
ব্যুৎপত্তি

পানীয়টির নামকরণের উৎস অজানা। তবে শব্দটি সম্ভবত আরবি শব্দ, বুরহান () থেকে এসেছে, যার অর্থ "প্রমাণ"।
উপকরণ

* মিষ্টি দই - ১ কাপ
* টক দই - ১ কেজি
* কাঁচা মরিচ কাটা - ১ চা চামচ
* পুদিনা পাতা বাটা - ১ চা চামচ
* ধনে পাতা বাটা - ১/২ চা চামচ
* সরিষা বাটা - ২ চা চামচ
* বিট লবণ - ১ চা চামচ
* পানি পরিমাণমতো
* চিনি - ১ টেবিল চামচ
* লবণ - ১ চা চামচ
* সাদা গোলমরিচের গুঁড়া - ১ চা চামচ
প্রস্তুত প্রণালী

কাঁচা মরিচ, পুদিনা পাতা, ধনে পাতা, একসাথে বেটে, বিট লবণ পাটায় গুঁড়া করে মিহি করে, সমস্ত উপকরণ একসাথে অল্প পানি দিয়ে গুলে দইয়ের মধ্য দেয়া হয়। তারপর মিষ্টি দই, টক দই সহ সমস্ত উপকরণ ডিমের নাড়ুনী দিয়ে ১০ মিনিট নাড়া হয় কিংবা ব্লেন্ডারে মিশ্রিত করা হয়। তারপর ছাঁকনি বা কাপড় দিয়ে ছেকে বরফ কুচি দিয়ে পরিবেশন করা হয়।
আরও দেখুন

* মাঠা
* লাবাং
* লাচ্ছি
তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী পানীয়
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
অ্যাবাকা

অ্যাবাকা কলা পরিবারের অন্তর্গত একটি শণ জাতীয় উদ্ভিদ, যার আঁশ বা তন্তু বাণিজ্যিকভাবে ম্যানিলা হেম্প নামে পরিচিত।
বাণিজ্যিক নাম

অ্যাবাকার বাণিজ্যিক নাম হলো ম্যনিলা হেম্প (Manila hemp)। হেম্প শব্দের অর্থ হলো শণ। শণ জাতীয় উদ্ভিদের আঁশকে ম্যানিলা হেম্প বলা হয়। একে পাহাড়ি কলাও বলা হয়।
বৈশিষ্ট্য

অ্যাবাকা Musa textilis কলা পরিবারের একটি প্রজাতি। উদ্ভিদের পাতার ডাঁটা কিংবা মধ্যশিরা থেকে এবাকা তন্তু পাওয়া যায়। এই গাছটি দেখতে অনেকটা কলা গাছের মত কিন্তু আকৃতিতে কিছুটা ছোট। এই গাছে ছোট ছোট ফল পাওয়া যায়। এসব ফল খাওয়ার অযোগ্য হয়। এর পাতাগুলি খাড়া হয়ে থাকে। পাতা কলা গাছের পাতার তুলনায় কিছুটা সরু হয়ে থাকে। পাতার দৈর্ঘ্য দেড় মিটার থেকে শুরু করে দুই মিটার পর্যন্ত হয়ে থাকে।
প্রাপ্তিস্থান

অ্যাবাকা উদ্ভিদ সাধারণত দক্ষিণ ফিলিপাইনে দেখতে পাওয়া যায়।
চিত্রশালা


File:Abaca 40x.JPG
File:Abaca Fiber.jpg
File:Abaca sachsenleinen 01.jpg
File:Abaca sachsenleinen 02.jpg
File:Abaca sachsenleinen 03.jpg
File:Abaca fiber drying in Abaca farm, Costa Rica.jpg
File:Abaca fiber.jpg

তথ্যসূত্র


বিষয়শ্রেণী:ফিলিপাইনের উদ্ভিদ
বিষয়শ্রেণী:আঁশালো গাছ
বিষয়শ্রেণী:এশীয় পোশাকের ইতিহাস
বিষয়শ্রেণী:মুসা (বর্গ)
বিষয়শ্রেণী:তাগালগ শব্দ ও শব্দগুচ্ছ
বিষয়শ্রেণী:তন্তু গাছ